Peter John Ratcliffe

Sir **Peter John Ratcliffe** FRS (* 14. Mai 1954 in Morecambe, Lancashire) is en britisch Nephroloog un Perfesser an de University of Oxford. Hüm wurr 2019 de Medizin-Nobelpries för sien Forschungen to de Rull van Suerstoff in Zellen tospraaken.

Ratcliffe hett opdeckt, dat dat in all Zellen van den minschlichen Körper un bi all Deerten up de Eer – ok bi de, de wedder en Hart noch Blootgefäße hemm  – en System gifft, dat de Versörgen mit  Suerstoff meeten un stüern deiht. Dat hannelt sück um en Enzymsystem, dat en Protein mit Suerstoff sülvst markeert – den Hypoxie-induzeerten Faktor (HIF).

## Leven
Ratcliffe hett de Lancaster Royal Grammar School besöcht. Af 1972 hett he mit en Stipendium an de University of Cambridge (Gonville and Caius College) studeert un kreeg 1978 en Bachelor in Medizin (MB) un Chirurgie an de Queen Mary University of London (Barts and The London School of Medicine and Dentistry), wobi he sück in Nephrologie spezialiseeren dee. Sien klinische Utbillen funn an dat St. Bartholomew Hospital in London statt, dornah forsch he an de University of Oxford. 1987 kreeg he sien Doktertitel.

Af 1989 hett he sück mit dat Thema befaat, wu Zellen hör Suerstoffversörgen regeln. Tonächst forsch he mit en Stipendium (Senior Fellowship) van den Wellcome Trust an dat Weatherall Institute of Molecular Medicine, denn in dat Henry Wellcome Building for Genomic Medicine un an dat Henry Wellcome Building for Molecular Physiology van de Universität Oxford. 1992 wurr he University Lecturer un 1996 Titularperfesser (för Binnere Medizin). 2003 wurr he *Nuffield Perfesser för  Medizin* un van 2003 bit 2016 weer he Baas van de Afdeelen för klinische Medizin (Nuffield Department of Clinical Medicine) in Oxford. Ofschons he sück siet lang Tiet mit Zellbiologie un Molekularbiologie befaaten dee, bleev Ratcliffe dormit de klinischen Medizin verbunnen. He is Baas van dat van hüm grünnd Labor för Hypoxie-Forschung an de University of Oxford, dat sück ok mit de Utwirken up Krebs un Kreislooperkrankungen befaat. Buterdem is he Direkter van dat Target Discovery Institute un Liddmaat van dat Ludwig Institute for Cancer Research un an dat Francis Crick Institute in London.

## Utteknungen (Utwahl)
* 1991 Milne-Muerke Foundation Award
* 1998 Graham Bull Prize
* 2002 Liddmaat in de Royal Society
* 2002 International Society for Blood Purification Award
* 2002 Liddmaat van de Academy of Medical Sciences
* 2006 Liddmaat EMBO 
* 2007 Liddmaat in de American Academy of Arts and Sciences
* 2009 Louis-Jeantet-Preis
* 2010 Canada Gairdner International Award
* 2012 Pasarow Award för kardiovaskuläre Forschung
* 2014 Knight Bachelor
* 2014 Wiley Prize in Biomedical Sciences
* 2016 Albert Lasker Award for Basic Medical Research
* 2017 Buchanan Medal
* 2018 Massry-Pries
* 2019 Nobelpries för Physiologie oder Medizin (deelt mit William George Kaelin un Gregg Leonard Semenza

## Schriften (Utwahl)
* mit P.H.Maxwell,  M.S.Wiesener,  G.-W.Chang,  S.C.Clifford, E.C.Vaux, M.E.Cockman, C.C.Wykoff, C.W.Pugh, E.R.Maher: *The tumour suppressor protein VHL targets hypoxia-inducible factors for oxygen-dependent proteolysis*, Nature, Band 399, 1999, S. 271–275.
* mit P .Jaakkola, D.R. Mole, Y.-M.Tian, M.I.Wilson, J. Gielbert, S.J.Gaskell, A. von Kriegsheim, H.F. Hebestreit, M. Mukherji, C.J. Schofield, P.H. Maxwell, C.W. Pugh: *Targeting of HIF-a to the von Hippel-Lindau ubiquitylation complex by O2-regulated prolyl hydroxylation*,  Science, Band 292, 2001, S. 468–472.
* mit A.C.R.Epstein, J.M.Gleadle, L.A.McNeill, K.S.Hewitson, J.F.O’Rourke, D.R.Mole, M.Mukherji, E.Metzen, M.I.Wilson, A.Dhanda, Y.-M.Tian, N.Masson, D.L.Hamilton, P.Jaakkola, R.Barstead, J.Hodgkin, P.H.Maxwell, C.W.Pugh, C.J.Schofield: *C. elegans EGL-9 and mammalian homologs define a family of dioxygenases that regulate HIF by prolyl hydroxylation*, Cell, Band 107, 2001, S. 43–54
* mit M. E. Cockman u.&nbsp;a.:  *Proteomics-based identification of novel factor inhibiting HIF (FIH) substrates indicates widespread asparaginyl hydroxylation of ankyrin repeat domain-containing proteins*,  Molecular & Cellular Proteomics, Band 8, 2009, S. 535–546.
* mit M. Mazzone u.&nbsp;a.: *Heterozygous deficiency of PHD2 restores tumor oxygenation and inhibits metastasis via endothelial normalization*, Cell, Band 136, 2009, S. 839–851.
* mit J. Adam u.&nbsp;a.: *Renal cyst formation in Fh1-deficient mice is independent of the Hif/Phd pathway: roles for fumarate in KEAP1 succination and Nrf2 signaling*, Cancer Cell, Band 20,. 2011, S. 524–537.
* mit N. Masson u.&nbsp;a.: *The FIH hydroxylase is a cellular peroxide sensor that modulates HIF transcriptional activity*, EMBO Rep., Band 13, 2012,  251–257.
* mit J. Schödel u.&nbsp;a.: *Common genetic variants at the 11q13.3 renal cancer susceptibility locus influence binding of HIF to an enhancer of cyclin D1expression*, Nature Genetics, Band 44, 2012, S. 420–425.

## Weblinks

* Prof Peter J Ratcliffe FRS bei der University of Oxford (ox.ac.uk); afropen an’n 8. Mai 2011

## Enkeld Nahwiesen